b"\n_START_ARTICLE_\nLong Road Out of Eden\n_START_SECTION_\nO albumu\n_START_PARAGRAPH_\nLeta 2006 so v Walmartu za\xc4\x8deli prodajati posebno izdajo DVD-ja Farewell 1 Tour - Live from Melbourne. Posebna izdaja je kot bonus vsebovala zgo\xc5\xa1\xc4\x8denko s tremi skladbami s kasneje izdanega albuma Long Road Out of Eden:\xc2\xa0\xc2\xbbNo More Cloudy Days\xc2\xab,\xc2\xa0\xc2\xbbDo Something\xc2\xab\xc2\xa0in\xc2\xa0\xc2\xbbFast Company\xc2\xab._NEWLINE_20. avgusta 2007 je kot singl iz\xc5\xa1la skladba\xc2\xa0\xc2\xbbHow Long\xc2\xab, ki jo je napisal J.D. Souther, ki je \xc5\xbee prej sodeloval s skupino pri nekaterih drugih hit skladbah kot so\xc2\xa0\xc2\xbbBest of My Love\xc2\xab,\xc2\xa0\xc2\xbbVictim of Love\xc2\xab,\xc2\xa0\xc2\xbbHeartache Tonight\xc2\xab\xc2\xa0in\xc2\xa0\xc2\xbbNew Kid in Town\xc2\xab. Videospot singla je iz\xc5\xa1el na televizijskem programu CMT. 23. avgusta 2007 je bil predvajan v oddaji Top 20 Countdown. Skupina je skladbo izvajala kot del svojega koncertnega repertoarja \xc5\xbee na za\xc4\x8detku 70. let, vendar jo ni posnela, ker jo je \xc5\xbeelel Souther izdati na svojem debitantskem albumu._NEWLINE_Posebna izdaja\xc2\xa0\xc2\xbbThe Deluxe Collector's Edition of Long Road Out of Eden\xc2\xab\xc2\xa0je iz\xc5\xa1la 20. novembra 2007 skupaj z bonus skladbama\xc2\xa0\xc2\xbbHole in the World\xc2\xab\xc2\xa0in\xc2\xa0\xc2\xbbPlease Come Home for Christmas\xc2\xab. Ta izdaja je iz\xc5\xa1la v rde\xc4\x8dem ovitku, skupaj s knji\xc5\xbeico z besedili in fotografijami._NEWLINE_\xc2\xbbNo More Walks in the Wood\xc2\xab\xc2\xa0je skladba, ki vsebuje besede pesmi\xc2\xa0\xc2\xbbAn Old-Fashioned Song\xc2\xab, ki jo je napisal pesnik John Hollander. Skladba je v \xc5\xa1tiriglasju skupaj s kitarsko spremljavo, ve\xc4\x8dinoma pa je zapeta a cappella._NEWLINE_V intervjuju za CNN iz leta 2007, je Don Henley dejal, da je ta album verjetno zadnji, ki ga je skupina posnela. Ko so mediji tehtali mo\xc5\xbenosti novega albuma skupine, je novembra 2010 Timothy B. Schmit dejal, da za kaj takega ni mo\xc5\xbenosti. Sicer je dejal, da je podobno \xc5\xbee dejal pred zadnjim izdanim albumom tako, da ne ve. V intervjuju za undercover.fm leta 2010 je Joe Walsh dejal, da skupina mogo\xc4\x8de \xc5\xa1e lahko posname en album preden dokon\xc4\x8dnim prenehanjem delovanja._NEWLINE_Na podelitvi Grammyjev za leto 2009 je album osvojil Grammyja za najbolj\xc5\xa1o pop instrumentalno izvedbo, bil pa je nominiran \xc5\xa1e v treh kategorijah: za najbolj\xc5\xa1i pop vokalni album, najbolj\xc5\xa1o pop izvedbo dueta ali skupine za skladbo\xc2\xa0\xc2\xbbWaiting in the Weeds\xc2\xab\xc2\xa0in najbolj\xc5\xa1o rock izvedbo dueta ali skupine z vokali za skladbo\xc2\xa0\xc2\xbbLong Road Out of Eden\xc2\xab._NEWLINE_Skladbo\xc2\xa0\xc2\xbbGuilty of the Crime\xc2\xab\xc2\xa0je \xc5\xbee prej posnela skupina The Bellamy Brothers in je iz\xc5\xa1la na njihovem albumu iz leta 1997, Over the Line. Leta 2009 je skupina posnela verzijo skladbe s skupino The Bacon Brothers in jo izdala kot singl skupaj z videospotom._NEWLINE_Leta 2009 je skladba\xc2\xa0\xc2\xbbI Don't Want to Hear Any More\xc2\xab\xc2\xa0iz\xc5\xa1la kot peti singl z albuma Long Road Out of Eden. Avtor skladbe, Paul Carrack je leta 2007 \xc5\xbee posnel skladbo, kjer sta Don Henley in Timothy B. Schmit pela spremljevalne vokale._NEWLINE_Prvi\xc4\x8d po izdaji albuma je bil nakup le-tega mogo\xc4\x8d preko uradne spletne strani skupine ali v trgovinah Walmart in Sam's Club. Album je postal prvi na tak na\xc4\x8din prodajan album, ki je dosegel prvo mesto lestvice."